# Denominació d'origen protegida

Una denominació d'origen protegida (DOP) és, segons la reglamentació de la Unió Europea, la indicació geogràfica d'una regió, localitat o país, que designa un producte agrícola o alimentari originari del lloc en qüestió, la qualitat o característiques del qual són degudes exclusivament o essencialment al medi geogràfic on es produeix compresos els factors naturals i els factors humans. La producció, l'elaboració i la transformació del producte s'han de realitzar a la zona geogràfica delimitada. Els requisits estan establerts pel Reglament (UE) núm. 1151/2012 sobre règims de qualitat de productes agrícoles i alimentaris.

## Reglamentació

La reglamentació és similar a la denominació d'origen, però s'exclouen els vins i les begudes espirituoses, excepte el vinagre de vi, ja que tenen la seva pròpia reglamentació europea com a VQPRD i Denominació Geogràfica, respectivament. Entre els productes protegits es troben: formatges, carn i derivats, fruites, verdures, cereals, pastisseria, olis i olives, espècies, mel i begudes no espirituoses.
Altres categories d'indicacions geogràfiques relacionades amb la DOP són:
* Indicació geogràfica protegida (IGP), quan només part de les qualitats són atribuïbles a l'entorn geogràfic.
* Especialitat tradicional garantida (ETG), quan es garanteix un producte o un procés tradicional, però no el seu origen.
Per a vins i begudes espirituoses no existeix la DOP sinó:
* Denominació d'origen (DO), vins segon el seu origen geogràfic i el seu procés d'elaboració
* Indicació geogràfica (IG), per a qualitats d'una beguda espirituosa (excepte vins i caves) atribuïbles a l'entorn geogràfic
* Denominació d'origen qualificada (DOQ), vins segons el seu origen geogràfic, el seu procés d'elaboració i el de comercialització. Un vi ha d'haver tingut una DO durant almenys deu anys per poder accedir a tenir una DOQ.

## Productes amb denominació d'origen protegida

* Catalunya:
** DOP Avellana de Reus
** DOP Formatge de l'Alt Urgell i la Cerdanya
** DOP Mantega de l'Alt Urgell i la Cerdanya
** DOP Oli Les Garrigues
** DOP Oli Siurana
** DOP Oli del Baix Ebre-Montsià
** DOP Oli de Terra Alta
** DOP Oli de l'Empordà
** DOP Arròs del Delta de l'Ebre
** DOP Mongeta del Ganxet
** DOP Pera de Lleida
** DOP Fesols de Santa Pau
* País Valencià:
** DOP Arròs de València
** DOP Carxofa de Benicarló
** DOP Kaki Ribera del Xúquer
** DOP Nespres Callosa d'en Sarrià
** DOP Oli de la Comunitat Valenciana
** DOP Raïm de taula embossat Vinalopó
** DOP Xufa de València
* Illes Balears:
** DOP Formatge Maó-Menorca
** DOP Oli de Mallorca
* Món
** DOP Massapà de Lübeck

## Referències

* ↑ «Reglament (UE) nº 1151/2012 del Parlament Europeu i del Consell, de 21 de novembre de 2012, sobre els règímens de qualitat dels productes agrícoles y alimentaris.». DOUE, 14-12-2012, pàg. 1-29.
* ↑ «Oli de l'Empordà». Departament d'Agricultura de la Generalitat. Arxivat de l'original el 2 d’octubre 2015. [Consulta: 2 desembre 2015].
* ↑ «Pàgina oficial del DOP Mongeta del ganxet». DOP Mongeta del ganxet. Arxivat de l'original el 16 de gener 2016. [Consulta: 2 desembre 2015].

## Vegeu també

* Denominació d'origen
* Denominació d'origen qualificada
* Indicació geogràfica protegida
* Indicació geogràfica
* Indicació geogràfica de begudes espirituoses
* Marca Q
* Vi de la terra
* Especialitat tradicional garantida
* Venda de proximitat

## Enllaços externs

* Productes agrícoles i alimentaris registrats com a DOP a la base de dades DOOR de la Unió Europea (castellà)
* Denominacions d'Origen Protegides de Catalunya Arxivat 2015-10-05 a Wayback Machine.
* Denominacions d'Origen Protegides del País Valencià